《七月望郡庠赋秋声诗且欲不犯题字及见所作良》
宋代·陈著

天教少昊管金行，发越清商妙莫名。
万宇虚凉机自动，千林摇落气难平。
怒为伍子潮江吼，细入欧公夜壁鸣。
最是幽窗多感处，数声唳月雁南征。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。